**Ako postupovať pri darovaní 2% dane**

**Do 15.02.2024** požiadajte zamestnávateľa **o vykonanie ročného zúčtovania zaplatených preddavkov na daň.**

Potom požiadajte zamestnávateľa, aby Vám vystavil tlačivo **Potvrdenie o zaplatení dane.**

Z tohto potvrdenia si viete zistiť **dátum zaplatenia dane** a **vypočítať 2% z Vašej zaplatenej dane** – to je maximálna suma, ktorú môžete v prospech prijímateľa poukázať. Táto suma však musí byť minimálne 3,00 €.

Ak ste v roku 2023 odpracovali dobrovoľnícky minimálne 40 hodín a máte o tom potvrdenie, môžete v prospech prijímateľa poukázať 3% z Vašej zaplatenej dane.

Vypíšte **Vyhlásenie**, k tomu si pozorne prečítajte **Poučenie** .

**Do vyhlásenia doplňte sumu, ktorú chcete poukázať.** Naše údaje sú predvyplnené, zároveň ich uvádzame aj tu:

* **IČO:** 30789524
* **Názov**: ŠANCA DEŤOM – BÁHOŇ
* **Sídlo:**  1.mája 137/3 90084 Báhoň
* **Právna forma:** Združenie (zväz, spolok)

Pozn. Do kolónky **ROK** sa píše **2023**

Obe tieto tlačivá, teda **Vyhlásenie a Potvrdenie o zaplatení dane,** doručte **do 30.04.2024 na daňový úrad** podľa Vášho bydliska.